CELEX: 22010D0127
Language: ro
Date: 2010-11-10 00:00:00
Title: Decizia nr. 127/2010 a Comitetului mixt al SEE din 10 noiembrie 2010 de modificare a anexei XXII (Dreptul societăților comerciale) la Acordul privind SEE

3.3.2011   
            
            
               RO
            
            
               Jurnalul Oficial al Uniunii Europene
            
            
               L 58/85
            
         DECIZIA NR. 127/2010 A COMITETULUI MIXT AL SEE
   din 10 noiembrie 2010
   de modificare a anexei XXII (Dreptul societăților comerciale) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XXII la acord a fost modificată prin Decizia nr. 113/2010 a Comitetului mixt al SEE din 1 octombrie 2010 (1).
            
         
               (2)
            
            
               Decizia 2010/64/UE a Comisiei din 5 februarie 2010 privind gradul de adecvare a autorităților competente din anumite țări terțe în conformitate cu Directiva 2006/43/CE a Parlamentului European și a Consiliului (2) trebuie încorporată în acord,
            
         DECIDE:
   Articolul 1
   În anexa XXII la acord, după punctul 10fa (Decizia 2008/627/CE a Comisiei) se adaugă următorul punct:
   
               „10fb.
            
            
               
                  32010 D 0064: Decizia 2010/64/UE a Comisiei din 5 februarie 2010 privind gradul de adecvare a autorităților competente din anumite țări terțe în conformitate cu Directiva 2006/43/CE a Parlamentului European și a Consiliului (JO L 35, 6.2.2010, p. 15).”
            
         Articolul 2
   Textele Deciziei 2010/64/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 11 noiembrie 2010, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 10 noiembrie 2010.
      
         
            Pentru Comitetul mixt al SEE
         
         
            Președintele
         
         Stefán Haukur JÓHANNESSON
      
   
   
      (1)  JO L 332, 16.12.2010, p. 63.
   
      (2)  JO L 35, 6.2.2010, p. 15.
   
      (3)  Nu au fost semnalate obligații constituționale.
   
      Declarația comună a părților contractante privind Decizia nr. 127/2010 de încorporare a Deciziei 2010/64/UE a Comisiei în acord
      
         „Decizia 2010/64/UE a Comisiei din 5 februarie 2010 privind gradul de adecvare a autorităților competente din anumite țări terțe în conformitate cu Directiva 2006/43/CE a Parlamentului European și a Consiliului se referă la recunoașterea gradului de adecvare a autorităților din țările terțe. Încorporarea acestei decizii nu aduce atingere domeniului de aplicare al Acordului privind SEE.”